Filmkritikerprisen til «Oslo, 31. august»
Juryen begrunnet blant annet valget med at «filmen er i en klasse for seg» da filmfolk og presse samlet seg for å få med seg vinneren. Filmkritikerprisen, som i år ble delt ut på Engebret Café i Oslo, ble første gang delt ut for 62 år siden. Hovedrolleinnehaver Anders Danielsen Lie og regissør Joachim Trier har allerede fått mye ros og prisheder, og filmen har fått vise seg fram under filmfestivaler over hele verden, blant annet under den amerikanske filmfestivalen Sundance i januar. Joachim Triers film fikk også kritikerprisen under filmfestivalen i Haugesund i fjor. Regissør Joachim Trier mottar et dyptrykk laget av Magne Furuholmen med tittelen «There Is Nothing Here to Hold You». Furuholmen deltar for øvrig selv på lydsporet i filmen, a-ha låten «I've Been Losing You» fra 1986 spilles i det hovedpersonen Anders ankommer Oslo fra et behandlingssenter utenfor byen. (©NTB)
Mange hadde spådd det, og det viste seg å holde stikk: Filmkritikerprisen for 2011 går til «Oslo 31. august». Filmkritikerprisen for 2011 går til «Oslo 31. august».